eo eo eo eo eo eo eo it de es eo eo eo eo fr eo eo eo pt eo eo eo eo ceb it eo eo eo eo eo eo eo eo eo eo eo eo eo eo eo de eo eo eo eo eo pt en eo en eo en eo en eo en eo eo fr eo eo eo eo fr eo eo eo en en eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo nl am an ar en ru bg br hbs_lat ca hbs_lat cy da de el en es et eu fa fi fr it lt de he hbs_lat hu hy it id en is it ja jv ka ko it lb lt lv en ms nl nb nb pl pt ro ru en hbs_lat sk sl sq hbs_lat sv en tr oc fy ceb zh eo eo eo eo eo eo eo eo eo
Flago de la Eŭropa Unio - Vikipedio
El Vikipedio, la libera enciklopedio
8-a de decembro 1855 (KdE)[1];
29-a de junio 1985 (EEK[2]
Arsène Heitz kaj Paul M. G. Lévy
v • d • r
La flago de la Eŭropa Unio estas dek du oraj steloj en cirklo sur blua fono. Ĉiam estis 12 steloj; la steloj ne korespondas al la nombro da membraj ŝtatoj.
La flagon kreis la Konsilio de Eŭropo je la 8-a de decembro 1955, uzante dezajnon proponitan de la ĉefheroldo de Irlando. Ekde la komenco la Konsilio volis, ke la flago estu uzata de aliaj celantoj de Eŭropa integriĝo, kaj la Eŭropa Unio (tiam la Eŭropa Komunumo) adoptis ĝin la 26-an de majo 1986. Kvankam la flago origine celis je tuta Eŭropo, ĝi hodiaŭ iĝis internacie rekonata simbolo por EU, kaj do malbone taŭgas kiel neŭtrala flago por la mondoparto Eŭropo. Eŭropanoj ekster EU (ekzemple en Norvegio aŭ en Eŭropa Rusio) uzas ĉi flagon ĉefe por signali politikan subtenon de la Unio, kaj ekzemple ne por montri eŭropecon kontraste al azieco aŭ afrikeco.
La EU-flago povas signifi eŭrojn en tabelo pri valutaj kurzoj.
2 Historio de la standardo
Priskribo[redakti | redakti fonton]
Konstitucia priskribo[redakti | redakti fonton]
La Roma Traktato de 2004 pri Eŭropa Konstitucio, en sia artikolo I-8 (simboloj de la Unio), precizigas, ke "la standardo de la Unio montras cirklon de dekdu oraj steloj sur blua fono".
Koloroj[redakti | redakti fonton]
Bluo: Pantone Reflex Blue aŭ 100 % da Process Cyan miksigitaj kun 80 % da Process Magenta en la kolorkvara formato aŭ (0, 0, 153) = #000099 en la formato RVB (Ruĝo Verdo Bluo);
Flavo: Pantone Yellow aŭ 100 % da Process Yellow en la kolorkvara formato aŭ (255, 204, 0) = #FFCC00 en la formato RVB.
Historio de la standardo[redakti | redakti fonton]
La historio de la standardo datiĝas de 1950. La Konsilio de Eŭropo kreiĝis en 1949; ĝi celas i.a. defendi la homajn rajtojn kaj plivalorigi la eŭropan kulturon. La 18-an de Aŭgusto 1950 la Konsilio de Eŭropo taskis komisionon eltrovi por Eŭropo standardan simbolon, kiu kunigu "la spiritajn kaj moralajn valorojn, kiuj estas la komuna heredaĵo de la [eŭropaj] popoloj". Robert BICHET estis la raportanto de tiu komisiono. Multaj proponoj fariĝis: verda litero 'E' sur blanka fono, flava disko kaj ruĝa kruco sur blua fono -- tiu unua propono ne kontentigis pro ĝia estetikeco, dum la dua (same kiel ĉiuj proponoj kun kruco) estis rifuzita pro la malaprobo de Turkio.
Ekspozicio okazis en Parizo: tie japano elpensis grandan flavan stelon sur blua fono. La kombino de bluo kaj flavo plaĉis, kaj oni ekzamenis plurajn proponojn kun flavaj steloj kaj blua fono. La hispano Salvador DE MADARIAGA (1886-1978) proponis bluan fonon kaj flavajn stelojn, kiuj indikas la lokojn de la eŭropaj ĉefurboj; sed tiu stelfiguro similis al la Granda Ursino. Aliaj proponis ian krucon, kiun rifuzis la socialistoj. En 1953 BICHET proponas cirklon el 15 flavaj steloj sur blua fono (ĉar tiam la Konsilio de Eŭropo konsistis el 15 membroŝtatoj); sed Germanio protestis pro tio, ke Sarlando havis sian stelon en tiu propono. En 1954 la komisiona raportanto proponas 8 flavajn ringojn, sed la propono estis malaprobita, ĉar ĝi similis al la Olimpika standardo, ĉar la ringoj elvokas sklavoĉenojn aŭ telefonringon, kaj ĉar kontraŭis la kristan-demokratoj kaj la socialistoj.
Por pluaj diskutoj pri la nombro da steloj, oni finfine elektis 12: tiu nombro simbolas la unuecon de la eŭropaj popoloj. La 25-an de oktobro 1955 la Parlamenta Asembleo unuanime alprenis standardon el cirklo de 12 flavaj steloj sur blua fono. Tiun proponon definitive alprenis la Ministraran Komitaton de la Konsilio de Eŭropo en Decembro 1955. La standardon oni unuafoje uzis la samjaran 13-an de decembro.
Poste la Konsilio de Eŭropo instigis la aliajn eŭropajn organizaĵojn alpreni la saman standardon.
En 1983 la Eŭropa Parlamento elektis tiun flagon kiel sian propran emblemon per nedeviga rezolucio; ĝi krome proponas, ke tiu flago fariĝu la standardo de la Eŭropa Komunumo. Tiuepoke la Eŭropa Parlamento ja regule kunsidis en la kunsidejo de la Konsilio de Eŭropo, kiu montris tiun standardon. Finfine en 1985 ĉiuj ŝtatestoj kaj ĉefministroj de la Eŭropaj Komunumoj alprenis la standardon de la Konsilio de Eŭropo, kiu fariĝos la oficiala emblemo de la Eŭropaj Komunumoj la 1-a de januaro 1986 -- t.e. vole samtempe kiam la Eŭropa Komunumo konsistos el 12 membroŝtatoj pro la membriĝo de Hispanio kaj Portugalio. De tiam la standardon uzas ĉiuj eŭropuniaj institucioj; ĝin pli kaj pli uzas ankaŭ la membroŝtatoj kun siaj naciaj standardoj. La eŭropa standardo estas la sola emblemo de la Eŭopa Komisiono.
Nuntempe la emblemo (logotipo) de la Konsilio de Eŭropo fariĝis la eŭropa standardo kun flava, manskribo-stila 'e' por signi la specifecon de la Konsilio. Male de la standardo kaj la himno (komunaj eŭropaj simboloj), tiu emblemo estas la distingaĵo propra de la Konsilio de Eŭropo. La organizaĵo alprenis ĝin en Majo 1999 okaze de sia 50-a datreveno; ĝin konfirmis rezolucio de la Ministrara Komitato en 2000.
Simbola signifo[redakti | redakti fonton]
La nombro 12: en pluraj tradicioj dek-duo estas nombro, kiu simbolas unuecon, plenecon kaj perfektecon: la 12 monatoj, la 12 zodiakaj signoj, la 12 tagaj kaj noktaj horoj, kio signifas ke Eŭropo situas en tempo kaj evoluas.
La blua koloro: bluo simbolas la ĉielon de la okcidenta mondo.
La cirklo: ĝi simbolas i.a. unuecon, solidarecon kaj harmoniecon. La stelpintoj ne tuŝas unuj la aliajn: la cirklo do estas malfermita, t.e. ke Eŭropo estas socio ne fermita sed malfermita al la mondo.
Kronologio[redakti | redakti fonton]
Estigo de la Konsilio de Eŭropo post la dua mondmilito
Deklaro de Robert SCHUMAN, kiu sekvigas la kreo de la Eŭropa Komunumo pri Karbo kaj Ŝtalo
La Konsilio de Eŭropo alprenas la eŭropan standardon kiel simbolon de la eŭropa unueco
Subskribo de la Romaj Traktatoj, kiuj kreas la Eŭropan Ekonomian Komunumon kaj la Eŭropan Komunumon pri Atomenergio
La Eŭropaj Komunumoj konsistas el 12 membroŝtatoj pro la membriĝo de Hispanio kaj Portugalio
La Eŭropaj Komunumoj tiam alprenas la eŭropan standardon
La 29-an de oktobro la Roma traktato pri Eŭropa Konstitucio enkalkulas la eŭropan standardon inter la kvin simboloj de Eŭropa Unio
Malnova flago de la Eŭropa movado
Eksteraj ligiloj[redakti | redakti fonton]
Grafikaj detaloj pri la flago
v • d • r
Flagoj de internaciaj organizaĵoj
Flago de Unuiĝintaj Nacioj • Flago de la Afrika Unio • Flago de la Eŭropa Unio • Olimpia flago
Vidu ankaŭ: Flagoj de Afriko, Ameriko, Azio, Eŭropo, Oceanio • Listo de naciaj flagoj • Listo de naciaj emblemoj • Tera Flago • Afrik-Usona flago
↑ Committee of Ministers of the Council of Europe (8 December 1955), Resolution (55) 32 of the Committee of Ministers of the Council of Europe, CVCE, http://www.cvce.eu/education/unit-content/-/unit/eeacde09-add1-4ba1-ba5b-dcd2597a81d0/2b4e569f-9aa3-48dd-b877-13d0d5f1d177/Resources#cbb0826e-81ea-4209-8bfa-0a644c0817de_en&overlay, retrieved 25 June 2014
↑ Council of Europe's Emblems, Council of Europe, archived from the original on 7 August 2007, http://web.archive.org/web/20070807045151/http://www.coe.int/T/E/Com/About_Coe/flag.asp, retrieved 16 August 2007
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 13:39, 9 jul. 2016.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj